laion/Wikipedia-Exotic huggingface dataset:
ממשלת זובקוב

ממשלת זובקוב הייתה הממשלה האחרונה בתקופת הקדנציה השנייה של פוטין כנשיא רוסיה. ויקטור זובקוב מונה לראש ממשלת רוסיה ב-14 בספטמבר 2007 על ידי נשיא רוסיה, ולדימיר פוטין, והוא כיהן בתפקיד זה עד מאי 2008. מועמדותו של זובקוב הוגשה על ידי הנשיא ב-12 בספטמבר 2007 ואושרה על ידי הבית התחתון בפרלמנט הרוסי בהצבעה שבה 381 הצביעו בעד, 47 התנגדו ו-8 נמנעו. ויקטור זובקוב, שקודם לכן ניהל את השירות הפדרלי למלחמה בהלבנות הון, כיהן כראש ממשלה עד ה-8 במאי 2008, עת מונה ולדימיר פוטין להחליפו. במקביל לכהונתו כראש ממשלת רוסיה כיהן זובקוב גם כראש ממשלת איחוד רוסיה ובלארוס. הממשלה כיהנה במשך כשמונה חודשים בלבד. בתקופה זו לא הוקמו משרדי ממשל חדשים. כל בעלי התפקידים בממשלה החזיקו במשרתם עוד טרם כהונת ממשלת זובקוב ולאחר מינוי זובקוב לראש הממשלה אושררה המשך כהונתם. תקופת ממשלת זובקוב לא התאפיינה בחילופי גברי (למעט מינוייו של ולדיסלב פוטילין לסגן ראשון לראש הוועדה הממשלתית לתעשייה צבאית, במעמד שר ממשלתי) וכמעט שלא בוצעו שינויים במבנה הממשלה והסוכנויות הפדרליות. במידה רבה היוותה הממשלה כהמשך לממשלת פרדקוב. מיכאיל פרדקוב מונה למנהל שירות ביון החוץ. מדיה וקבצים בנושא ממשלת זובקוב בוויקישיתוף ממשלת זובקוב בפורטל "פוליטיקה" (ברוסית) 25 בספטמבר 2007, מבנה והרכב הממשלה נותר ללא שינוי — כתבה באתר רוסיסקאיה גאזטה (ברוסית) 237 ימי זובקוב. סיכום כהונת הממשלה(הקישור אינו פעיל) (ברוסית) הודעת הממשלה על התפטרותה עם כניסת דמיטרי מדבדב לתפקיד הנשיא החדש, 7 במאי 2008 מונה בצו נשיא רוסיה מ-14.09.2007 מס' 1202 "אודות ראש ממשלת רוסיה", המינוי אושר בהנחיית הדומה הממלכתית מ-14.09.2007 מס' 5066-4 "אודות אשרור הצעת הנשיא למינוי ויקטור זובקוב לראש ממשלת רוסיה". קודם לכהונת זובקוב נשא בתפקיד זה, המשך כהונתו אושרה בצו נשיאותי מה-24.09.2007 מס' 1253 "אודות הסגן הראשון לראש הממשלה". המשך כהונתו אושרה בצו נשיאותי מ-24.09.2007 מס' 1254 «אודות הסגן הראשון לראש הממשלה».
הפארק הלאומי פירנאים

הפארק הלאומי פירנאים (בצרפתית: Le Parc national des Pyrénées) הוא פארק לאומי הממוקם במחוז הפירנאים העליונים והפירנאים האטלנטיים בצרפת. הפארק כולל בעיקר חלקים נרחבים מהרי הפירנאים וסביבתם. הפארק ממוקם לאורך הגבול בין צרפת וספרד. הוא כולל בעיקר נוף הררי של הרי הפירנאים. מתקיימות בו מגוון פעילויות למטיילים, כגון טיולים רגליים, סקי, טיפוס הרים, ותצפית בחיות הבר. הפארק נוסד ב-1967 כאתר מורשת טבעי, ללא מחסומים או גדרות, שבו בעלי החיים מסתובבים בחופשיות. בפארק גדלים כ-70 מיני בעלי חיים, והוא מוקדש לשימורם ולחקר עולם החי והצומח בו. הצד מזרחי של הפארק מהווה חלק מאתר המורשת העולמית "פירנאים - מון פרדו" (Pyrénées – Mont Perdu), הממוקם בהרי הפירנאים סביב גבול צרפת וספרד, וכולל את מונטה פרדידו. האתר הוכרז ב-1997. מדיה וקבצים בנושא הפארק הלאומי פירנאים בוויקישיתוף אתר האינטרנט הרשמי של הפארק הלאומי פירנאים (בצרפתית) הפארק הלאומי פירנאים, באתר נשיונל גאוגרפיק (באנגלית) Pyrenees - Mont Perdu, United Nations Environment Program - World Conservation Monitoring Centre
ממשלת פרדקוב

ממשלת פרדקוב הייתה הממשלה השנייה בתקופת הקדנציה הראשונה של פוטין כנשיא. היא כיהנה במשך שתי קדנציות רצופות, בתקופת זמן רצופה של שלוש שנים. מיכאיל פרדקוב מונה לראש ממשלת רוסיה ב-5 במרץ 2004, לאחר שהנשיא ולדימיר פוטין פיטר את ממשלתו של מיכאיל קסיאנוב. פרדקוב מיעט להביע דעות מדיניות, ונתפס כראש ממשלה ניהולי המבצע את מדיניות הנשיא מבלי להוביל מדיניות עצמאית. ב-12 בספטמבר 2007 הוא התפטר מתפקידו זה לקראת מינויו באוקטובר 2007 לראש סוכנות הביון. תקופת ממשלת פרדקוב התאפיינה ברפורמות משמעותיות, ובראשן הרפורמה הפדרלית במבנה הממשלה, במסגרתהּ שורת מחלקות ממשלתיות הפכו לסוכנויות ושירותים פדרליים, כדוגמת שירות בתי הסוהר הפדרלי, השירות הפדרלי למלחמה בסמים, שירות ההגירה הפדרלי, שירות ההוצאה לפועל הפדרלי, שירות המכס הפדרלי, שירות המיסים הפדרלי, סוכנות החלל הפדרלית, השירות הפדרלי לפיקוח על חינוך ומדע ואחרים. הסוכנות הפדרלית למידע ולתקשורת ממשלתית מפורקת ומוחלפת על ידי השירות לתקשורת מיוחדת ומידע. בנוסף הוחל ביישום פרויקטים לאומיים בתחומי דיור בר השגה, בריאות וחינוך. ב-14 בנובמבר 2005 נשיא רוסיה ולדימיר פוטין מינה את ראש סגל הקרמלין דמיטרי מדבדב לסגן ראשון לראש הממשלה, הממונה על יישום הפרויקטים הלאומיים. בנוסף, שר ההגנה סרגיי איוואנוב מונה לסגן ראשון לראש הממשלה, הממונה על התעשייה הצבאית. ב-12 בספטמבר 2007 הגישה הממשלה את התפטרותה לנשיא, ופרדקוב כיהן כממלא מקום ראש הממשלה עד מינויו של ויקטור זובקוב. בקדנציה הראשונה שלה כיהנה הממשלה במשך 4 חודשים, מ-5 במרץ עד 7 במאי 2004, עת נבחר פוטין לקדנציה שנייה כנשיא רוסיה – והוא מינה מחדש את פרדקוב לכהן כראש ממשלה לקדנציה שנייה רצופה, שנמשכה עד ספטמבר 2007. במהלך ממשלת פרדקוב נערכו שינויים מבניים רבים בגופי הממשל: משרד הבריאות של רוסיה אוחד עם משרד העבודה והרווחה על מנת לייצר את משרד הבריאות והרווחה משרד התרבות ותקשורת ההמונים נוצר מתוך משרד התרבות של רוסיה ומשרד הדפוס, הרדיו ותקשורת ההמונים. משרד ההשכלה והמדעים הוקם מתוך משרד ההשכלה תוך ארגון מחודש של משרד התעשייה, המדע והטכנולוגיה משרד התעשייה והאנרגיה הוקם מתוך משרד התעשייה, המדע והטכנולוגיה לאחר פירוק משרד האנרגיה של רוסיה והמשרד לאנרגיה אטומית משרד התחבורה והתקשורת הוקם על בסיס איחוד משרד התחבורה של רוסיה עם משרד הרכבות הרוסי. המשרד לתמיכת עסקים ומאבק במונופולים פורק והפך לשירות הפדרלי למלחמה במונופולים. תפקידי ניהול הבורסה שהיו בסמכות המשרד הועברו לידי השירות הפדרלי לשוק הפיננסי. המשרד ליחסי רכוש פורק ותפקידיו הועברו לידי הסוכנות הפדרלית לניהול רכוש המדינה שהוכפף למשרד לפיתוח כלכלי של רוסיה משרד המיסים וההכנסות פורק והפך לשירות המיסים הפדרלי במהלך הקדנציה השנייה של הממשלה נערכו שינויים נוספים, לרבות: הקמת משרד התחבורה של רוסיה מתוך משרד התחבורה והתקשורת שפוצל ותחום הרכבות הפך לחברת רכבות לאומית הקמת המשרד לטכנולוגיות מידע ותקשורת שהוקם לאחר פיצול משרד התחבורה והתקשורת הקמת המשרד לפיתוח אזורי של רוסיה שהוקם ב-13 בספטמבר 2004. מדיה וקבצים בנושא ממשלת פרדקוב בוויקישיתוף מידע על ממשלת פרדקוב הראשונה — באתר "פרויקט WMS" ממשלת מיכאיל פרדקוב מידע על ממשלת פרדקוב השנייה — באתר "פרויקט WMS" הדומה אישרה את מינוי פרדקוב לראש הממשלה, 12 במאי 2004 כתבת סיכום לכהונת ממשלת פרדקוב הראשונה — אתר רוסיסקאיה גאזטה סגנים חדשים לראש ממשלת רוסיה — כתבה באתר "איזבסטיה" 15.02.2007 Naming of Russian Jew as Prime Minister Brings Out Pride, Anxiety, The Jewish Federations of North America
ביירון (סרט)

ביירון (באנגלית: Byron) הוא סרט טלוויזיה המבוסס על חייו של המשורר האנגלי לורד ביירון. את התסריט כתב ניק דיר, וביים ג'וליאן פרינו. בתפקיד הראשי משחק ג'וני לי מילר, ולצדו מופיעה ונסה רדגרייב בתפקיד ליידי מלבורן. בספטמבר 2003 שודר הסרט לראשונה ב-BBC בשני חלקים בני 75 דקות. בנובמבר 2002 הכריזה ג'יין טרנטר ממחלקת הדרמה ב-BBC על הזמנת הסרט שיופק על פי תסריט של ניק דיר ובבימויו של ג'וליאן פארינו. טום לאונרד מהדיילי טלגרף כתב על הפקת הסרט כי "זאת היא הדוגמה האחרונה של החברה להפיק דרמות תקופתיות שהן רלוונטיות לקהל המודרני". המפיקה הייתה רות' באומגרטן והמפיקות בפועל היו לורה מאקי, הילרי סלמון ואנדראה מילר. השחקן ג'וני לי מילר אמר על הדמות שגילם כי דעתו על ביירון היא ש"הוא יכול היה להיות נחמד וחביב בצורה בלתי רגילה, אבל הוא יכול היה גם להיות די אכזרי כשהחליט על כך. אני בהחלט לא אהבתי את היחס שלו לחלק מהאנשים". השחקנית קמילה פאוור אמרה על ליידי קרוליין לם ש"היא הייתה כמו אישה ילדה, פגיעה מאוד וגם עם כוח חיים עצום". נתוני הרייטינג של הסרט בשידור הבכורה בערוץ BBC Two היו: 2.1 מיליון צופים (12% מכלל הצופים) ראו את החלק הראשון של הסרט, ו-1.8 מיליון צופים (11%) ראו את החלק השני. ב-2005 אחרי הצגה מקדימה של הסרט בערוץ BBC America נכתב בניו יורק טיימס שהסרט "מצייר דמות סימפתית, לעיתים דיוקן רציני מבלי לטשטש על היהירות והגינונים שלו". על מילר נכתב שהוא "משלב במיומנות תשוקה חסרת מנוחה עם רגעים מרי-נפש של מודעות עצמית". אלכסנדר לרמן כתב באתר Screenonline של מכון הסרטים הבריטי ושיבח את הופעתו של מילר, באומרו שדמותו של ביירון בגילומו היא רגישה ורבת ניואנסים. פיטר קוקריין שכתב על גילום דמותו של ביירון על המסך, תיאר את מילר שהוא "מעולה בתפקיד הראשי; הביירון המוצלח ביותר על המסך". ג'ני ביוון זכתה בפרס "Royal Television Society" על עיצוב התלבושות לתוכנית דרמה. ג'ון פול קלי היה מועמד לפרס בקטגוריית עיצוב ההפקה לתוכנית דרמה. "ביירון", במסד הנתונים הקולנועיים IMDb (באנגלית) "ביירון", באתר Rotten Tomatoes (באנגלית) "ביירון", במסד הנתונים הקולנועיים KinoPoisk (ברוסית) Byron BBC press pack "Jonny Lee Miller set to play Byron as BBC announces ambitious slate of historical dramas and period adaptations for BBC ONE and TWO". BBC. 6 בנובמבר 2002. נבדק ב-18 באוגוסט 2013. {{cite web}}: (עזרה) "Byron heads BBC drama schedule". BBC News. 6 בנובמבר 2002. נבדק ב-18 באוגוסט 2013. {{cite web}}: (עזרה) Tom Leonard, Media Editor, ‏BBC to portray Byron as a 'sex-god aristo', The Telegraph, 8 November 2002 "Jonny Lee Miller is joined by Vanessa Redgrave to star in Byron, a drama about the greatest romantic poet of his age for BBC TWO". BBC. 13 בפברואר 2003. נבדק ב-18 באוגוסט 2013. {{cite web}}: (עזרה) "Byron". BBC. בפברואר 2007. נבדק ב-18 בינואר 2013. {{cite web}}: (עזרה) Deans, Jason (29 בספטמבר 2003). "C4's Deal labours with poor ratings". theguardian.com. Guardian Media Group. נבדק ב-18 באוגוסט 2013. {{cite web}}: (עזרה) "The Dissolute Lifestyle of a Charmer and a Poet". הניו יורק טיימס. 21 באוקטובר 2005. נבדק ב-18 באוגוסט 2013. {{cite news}}: (עזרה) Larman, Alexander. "Miller, Jonny Lee (1972-)". Screenonline. British Film Institute. נבדק ב-18 באוגוסט 2013. {{cite web}}: (עזרה) Christine Kenyon-Jones, ed. (2008). Byron: The Image of the Poet. Associated University Press. p. 96. ISBN 9780874139976.
גרו

האם התכוונתם ל... צלב גרו – קרוסיפיקס שנמצא בקתדרלת קלן בגרמניה. גר"ו – גה-אר-או, שירות המודיעין הראשי של צבא הפדרציה הרוסית. גרו איסלט – עיירה המשמשת כבירת מחוז בסנט לוסיה. אישים: גרו (מארקגראף) (אנ') – מארקגראף גרמני בן המאה ה-10. אנטואן-ז'אן גרו – צייר צרפתי. ג'וזף גרו – דיפלומט אמריקאי ובכיר במחלקת המדינה של ארצות הברית. גלושה ארון גרו – פוליטיקאי אמריקאי ז'קלין גרו – אצנית קנדית. גר גרוט
הפועל קריית אונו (פירושונים)

האם התכוונתם ל... הפועל קריית אונו – מועדון כדורגל ישראלי שהוקם בשנת 1952 עירוני קריית אונו – מועדון כדורסל ישראלי הפועל קריית אונו (כדוריד) – מועדון כדוריד ישראלי
דידייה ברוסו

ז'אן-שארל דידייה קפיי ברוסו (בצרפתית: Jean-Charles Didier Kpéhi Brossou; נולד ב-23 בדצמבר 1989 בחוף השנהב) הוא כדורגלן מחוף השנהב המשחק בעמדת הקשר בקבוצת צ'יטגונג אבהאני. ברוסו נולד בחוף השנהב. בשנת 2007 החל לשחק במימוסאס, מועדון פאר מאביג'אן, בירת חוף השנהב. הוא שיחק במועדון במשך 7 עונות זכה עם המועדון בשתי אליפויות. בשנת 2013 עזב ברוסו את מימוסאס לטובת הפועל רמת-גן גבעתיים מהליגה הלאומית. ב-1 באוגוסט 2013 ערך את הופעת הבכורה שלו במועדון, כששיחק 33 דקות בתיקו 0-0 נגד אשטוריל במסגרת מוקדמות הליגה האירופית לעונת 2013/2014. ב-9 בספטמבר ערך את הופעת הבכורה שלו בליגה הלאומית, כששיחק 81 דקות בניצחון 1–3 על מכבי אחי נצרת במסגרת המחזור הראשון. ב-28 בפברואר 2014 הבקיע את שער הבכורה שלו במועדון, שער בדקה ה-47 בניצחון 0–2 על מכבי יבנה במסגרת המחזור ה-26 בליגה. ב-3 במאי הבקיע צמד שערים בניצחון 1–3 על הפועל עפולה במסגרת המחזור הפלייאוף העליון של הליגה הלאומית. הוא סיים את עונתו הראשונה בישראל עם 30 הופעות ליגה ו-3 שערים. בעונת 2014/2015 שמר על מאזן דומה, וערך 30 הופעות ליגה, בהן הבקיע ארבעה שערים. עונת 2015/2016 הייתה עונת השיא בקריירה של ברוסו. בתחילת חודש ינואר 2016 הורשע ברוסו בהעלבת שופט והורחק ל-3 משחקים בפועל ו-3 משחקים נוספים על תנאי. הוא סיים את העונה כמבקיע המצטיין של הפועל רמת-גן גבעתיים, עם 16 שערים ב-31 הופעות ליגה, אך קבוצתו סיימה במקום השלישי בליגה וכשלה בהעפלה לליגת העל. ב-22 במאי 2016 סיכם ברוסו ל-3 שנים בעירוני קריית שמונה מליגת העל. ב-15 במאי 2018 חתם לשנה במכבי פתח תקווה מליגת העל. בעונת 2018/2019 היה שותף בירידת הקבוצה לליגה הלאומית. מימוסאס אליפות חוף השנהב (2): 2009, 2010 דידייה ברוסו, באתר ההתאחדות לכדורגל בישראל דידייה ברוסו, באתר Transfermarkt דידייה ברוסו, באתר Soccerway דידייה ברוסו, באתר WorldFootball.net איציק יצחקי‏, אלישע לוי מועמד מוביל למכבי פ"ת, דידייה ברוסו חתם לשנה, באתר וואלה, 15 במאי 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דידייה ברוסו".
ברנהרד יאנצ'ק

ברנהרד יאנצ'ק (בגרמנית: Bernhard Janeczek; נולד ב-10 במרץ 1992 בווינה שבאוסטריה) הוא כדורגלן אוסטרי המשחק בעמדת הבלם בקבוצת בלאו-וייס לינץ. יאנצ'ק נולד בווינה שבאוסטריה. את רוב תקופת ילדותו העביר במחלקת הנוער של אדמירה ואקר מדלינג, ובשנת 2007 עבר למחלקת הנוער של ראפיד וינה. לאחר עונה אחת עבר למחלקת הנוער של בורוסיה מנשנגלדבך. בעונת 2010/2011 החל לשחק בבורוסיה מנשנגלדבך II, קבוצת המילואים של המועדון. הוא שיחק בה במשך 3 עונות, בהן ערך 45 הופעות והבקיע 2 שערים. בחודש יולי 2013 עבר יאנצ'ק בהעברה חופשית לריד מהבונדסליגה האוסטרית. ב-12 ביולי 2013 ערך את הופעת הבכורה שלו במועדון, כששיחק 90 דקות בניצחון 4-0 על ברגנץ במסגרת הגביע האוסטרי. ב-27 ביולי ערך את הופעת הבכורה שלו בליגה, כששיחק 90 דקות בניצחון 1-0 על וולפסברג במסגרת המחזור השני. ב-4 במרץ 2015 הבקיע יאנצ'ק את שער הבכורה שלו במועדון, שער בדקה ה-56 בניצחון 2-1 על וולפסברג במסגרת המחזור ה-23 לעונת 2014/2015. הוא שיחק במועדון במשך 3 עונות, בהן ערך 74 הופעות ליגה והבקיע שער אחד. ב-13 ביוני 2016 חתם לעונה אחת במכבי פתח תקווה מליגת העל, אך שוחרר לבקשתו לאחר שבועיים וחתם בדינמו בוקרשט מליגת העל הרומנית. מדיה וקבצים בנושא ברנהרד יאנצ'ק בוויקישיתוף ברנהרד יאנצ'ק, באתר Transfermarkt ברנהרד יאנצ'ק, באתר Soccerway ברנהרד יאנצ'ק, באתר WorldFootball.net ברנהרד יאנצ'ק, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברנהרד יאנצ'ק".
מכבי נתניה (פירושונים)

האם התכוונתם ל... מכבי נתניה – מועדון כדורגל ישראלי מכבי נתניה (כדורסל) – מועדון כדורסל ישראלי שפורק מכבי נתניה (כדורגל חופים) – מועדון כדורגל חופים ישראלי
מיכל פזדן

מיכל פזדן (בפולנית: Michał Pazdan; נולד ב-21 בספטמבר 1987) הוא כדורגלן פולני המשחק בקבוצת יגלוניה ביאליסטוק בעמדות בלם והקשר האחורי. פזדן הצטרף למחלקת הנוער של קבוצת הוטניק קרקוב בגיל 15. בעונת 2003-2004, עלה לסגל הקבוצה הבכירה של מועדון נעוריו. ב-2007 הצטרף לקבוצת גורניק זאבז'ה. ב-14 בספטמבר 2007, ערך את הופעת הבכורה שלו בליגת העל הפולנית במשחק מול פולוניה ביטום. אחרי 5 שנים בזאבז'ה, בהן ערך 126 הופעות ליגה, חתם פזדן בקבוצת יגילוניה ביאליסטוק. בביאליסטוק, שיחק פזדן שלוש עונות, בהן הופיע ב-86 משחקי ליגה וכבש 3 שערים. ב-24 ביוני 2015, עבר לשחק בקבוצת לגיה ורשה. בעונתו הראשונה בלגיה, זכה פזדן עם קבוצתו באליפות הליגה הפולנית. בעונתו הבאה בקבוצה, זכה עמה באליפות נוספת. פזדן ערך את הופעת הבכורה שלו עבור נבחרת פולין ב-15 בדצמבר 2007, במשחק הניצחון 1-0 מול בוסניה והרצגובינה. פזדן נכלל על סגל הנבחרת הפולנית לטורניר יורו 2008, ויחד עם שותפו לסגל לוקאש גרגוליה היו ליחידים בסגל שלא שותפו אפילו לדקת משחק אחת בטורניר. פזדן נכלל גם בסגל הנבחרת הפולנית לטורניר הגמר של יורו 2016 בצרפת, וזכה בתואר השחקן המצטיין במשחק התיקו 0-0 מול אלופת העולם גרמניה. לגיה ורשה ליגת העל הפולנית: 2015-2016, 2017–2016 מדיה וקבצים בנושא מיכל פזדן בוויקישיתוף מיכל פזדן, באתר Transfermarkt מיכל פזדן, באתר Soccerway מיכל פזדן, באתר WorldFootball.net מיכל פזדן, באתר National Football Teams מיכל פזדן, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
סלטה (תרגיל)

סלטה היא רצף של תנועות שבו הגוף מסתובב סביב ציר ב-360°, כך שהרגליים עוברות מעל הראש. כיוון הסלטה יכול להיות לפנים, לאחור או לצד. סלטה יכולה להיות מבוצעת באוויר או על הקרקע. כשסלטה מבוצעת על הקרקע היא נקראת גלגול. סלטות נהוגות בכמה ענפי ספורט, ביניהם פארקור, התעמלות, טריקינג ועוד. מקור המילה מהשפה הלטינית, saltus - לקפוץ. בענף ההתעמלות יש תרגילים רבים בשם סלטה. את הסלטה ניתן לבצע באופנים רבים כאשר כל תרגיל מקבל שם מעט שונה. למשל, סלטה המבוצעת בגוף מוחזק וישר (כמו במצב עמידה) תקרא סלטה בגוף ישר. סלטה לפנים המבוצעת כאשר הגוף בקיפול עם רגליים ישרות, תקרא סלטה קדמית בקיפול. יש מגוון רחב של שילובים, כאשר הסלטה יכולה להתבצע קדימה ואחורה, סלטה כפולה ומשולשת או לשלב סיבובים רבים של הגוף. התעמלות קרקע התעמלות אמנותית פארקור פס אקרובטיקה גלגלון עמידת ראש צוקהארה מדיה וקבצים בנושא סלטה בוויקישיתוף ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
גלריית דגלי רוסיה

מדיה וקבצים בנושא גלריית דגלי רוסיה בוויקישיתוף סמלים רשמיים — אתר אוניפורמה.נארוד (ברוסית) דגלים באתר הרשמי של משרד ההגנה הרוסי מעוגן בחוק פדרלי מדצמבר 2000 (№ 162) מעוגן בצו נשיאותי № 821 מיולי 2003 צו שר ההגנה אודות דגל חיל האוויר, הנחיה פנימית מס' 160 דגל כוחות האוויר והחלל "צו נשיאותי מ-31 באוקטובר 2009 מס' 1233". אורכב מ-המקור (doc) ב-2012-03-13. נבדק ב-2016-06-18.
חסוס ואייחו

חסוס ואייחו לאסרו (בספרדית: Jesús Vallejo Lázaro; נולד ב-5 בינואר 1997 בסרגוסה שבספרד) הוא כדורגלן ספרדי המשחק בעמדת הבלם בריאל מדריד. ואייחו נולד בסרגוסה שבספרד. בשנת 2007 הצטרף למחלקת הנוער של המועדון המקומי ריאל סרגוסה. ב-23 באוגוסט 2014 ערך את הופעת הבכורה שלו במועדון, כששיחק 90 דקות בתיקו 0-0 נגד רקראטיבו ולבה במסגרת המחזור הראשון בליגה הספרדית השנייה. ב-5 באפריל 2015 הבקיע את שער הבכורה שלו במועדון, שער בדקה ה-54 בתיקו 1-1 נגד טנריפה במסגרת המחזור ה-32 בליגה. באותו משחק מונה גם לקפטן הקבוצה, תפקיד בו נשאר עד לסוף העונה. הוא שיחק במועדון במשך עונה אחת, בה ערך 30 הופעות ליגה והבקיע שער אחד. ב-31 ביולי 2015 חתם ואייחו על חוזה ל-6 שנים בריאל מדריד מליגת העל הספרדית, תמורת סכום משוער של 6 מיליון אירו. עם החתימה בריאל מדריד, הושאל ואייחו באופן מיידי לריאל סרגוסה. הוא ערך 20 הופעות ליגה בעונת 2015/2016 בליגה הספרדית השנייה. בתום עונת השאלה אחת לסרגוסה, הושאל ואייחו לעונה אחת לאיינטרכט פרנקפורט מהבונדסליגה. בתום עונת ההשאלה לאיינטרכט פרנקפורט שבה ערך במסגרת הליגה 25 הופעות וכבש שער אחד ואף הציג יכולת גבוהה חזר ואייחו לריאל מדריד. ב-5 בנובמבר 2017 ערך ואייחו את הופעת הבכורה שלו בליגה בניצחון 0–3 על לאס פאלמס. ב-27 ביולי 2019 הושאל ואייחו לוולברהמפטון וונדררס מהפרמייר ליג לעונה אחת. ב-24 בינואר 2020 הושאל לגרנדה מלה ליגה עד לתום העונה, ובסיום העונה הוארכה תקופת ההשאלה לעונה נוספת. ב-15 ביולי 2023 הושאל שוב לגרנדה לעונה אחת. ריאל מדריד הסופר קאפ הספרדי: 2017, 2021/2022 גביע העולם לקבוצות: 2017, 2022 ליגת האלופות: 2017/2018, 2021/2022 אליפות ספרד: 2021/2022 הסופר קאפ האירופי: 2022, 2024 הגביע הספרדי: 2022/2023 נבחרת ספרד אליפות אירופה בכדורגל עד גיל 21: 2019 אליפות אירופה בכדורגל עד גיל 19: 2015 מדיה וקבצים בנושא חסוס ואייחו בוויקישיתוף חסוס ואייחו, באתר Transfermarkt חסוס ואייחו, באתר Soccerway חסוס ואייחו, באתר BDFutbol חסוס ואייחו, באתר WorldFootball.net חסוס ואייחו, באתר FootballDatabase.eu חסוס ואייחו, באתר ESPN אתר ערוץ הספורט – sport5.co.il, באתר m.sport5.co.il
22 בעקרב

22 בעקרב הוא כוכב הסדרה הראשית כחול בעל סיווג ספקטרלי של B3V הממוקם בקבוצת הכוכבים עקרב. הכוכב בעל בהירות נראית של 4.79 ובהירות מוחלטת של -0.615. 22 בעקרב ממוקם במרחק של 392 שנות אור (120 פארסק) מהשמש. לכוכב מסה של 7.6 מסות שמש ועוצמת הארה הגדולה פי 166 מזו של השמש. 22 בעקרב, בבסיס הנתונים SIMBAD לגרמי שמיים אסטרונומיים
NGC 1512

NGC 1512 היא גלקסיית מוט ספירלית הנמצאת במרחק של 38 מיליון שנות אור מכדור הארץ בקבוצת הכוכבים שעון מטוטלת וחברה בקבוצת הגלקסיות דג זהב. הגלקסיה מקיימת אינטראקציה כבידתית עם הגלקסיה האליפטית השכנה NGC 1510 (בתמונה מימין ולמטה ממרכז NGC 1512) ונראה ש-NGC 1510 גורמת לעיוות של הזרועות הספירליות של NGC 1512. המרחק הזוויתי בין הגלקסיות הוא כ-5 דקות קשת ששקול למרחק של כ-60,000 שנות אור ומצביע על כך שייתכן ויתנגשו בעתיד. מדיה וקבצים בנושא NGC 1512 בוויקישיתוף NGC 1512 :NED NGC 1512, בבסיס הנתונים SIMBAD לגרמי שמיים אסטרונומיים T. G.Hawarden, H. van Woerden, W. M. Goss, U. Mebold, & B. A. Peterson :An optical and H I study of the interacting galaxies NGC 1512 and 1510, Astronomy & Astrophysics, vol. 76, no. 2, July 1979, p. 230 NASA: Gravitational Dance: NGC 1512 and NGC 1510 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
גארי קגלמאכר

גארי כריסטופר קגלמאכר פרס (בספרדית ובגרמנית: Gary Christofer Kagelmacher Pérez; נולד ב-21 באפריל 1988 במונטווידאו שבאורוגוואי) הוא כדורגלן אורוגוואי המשחק בעמדת הקשר האחורי, המגן הימני והבלם בלאון. גארי קגלמאכר נולד וגדל בעיר מונטווידאו שבאורוגוואי למשפחה ממוצא גרמני. כבר בגיל צעיר הצטרף למועדון המקומי דאנוביו. בשנת 2007, כשהוא בן 19, עבר קגלמאכר לשחק בקבוצת המילואים של ריאל מדריד, ריאל מדריד קסטיליה מהליגה השלישית בספרד. לאחר עונת השאלה מוצלחת במהלכה שיחק ברוב המשחקים של הקסטיליה, המשיך קגלמאכר בקבוצה לעונה נוספת. קגלמאכר המשיך לשחק בקביעות בהרכב של הקסטיליה ובסוף עונת 2008/09, ערך את הופעתו היחידה בלה ליגה כשפתח בהרכב הקבוצה הראשונה של ריאל בהפסד 1–2 לאוסאסונה. בקיץ 2010 הושאל קגלמאכר לבירסחוט מליגת העל הבלגית במדיה רשם 27 הופעות ליגה במהלכן כבש שלושה שערים. לאחר עונת ההשאלה, חתם קגלמאכר לארבע שנים בבירסחוט. אף על פי שחתם לארבע שנים, לאחר עונה אחת עזב קגלמאכר את בירסחוט וחתם במונקו מהליגה הצרפתית השנייה. במהלך שתי עונות במונקו, הפך קגלמאכר לשחקן בהרכב הראשון של הקבוצה ורשם במדיה 51 הופעות בהן כבש שלושה שערים. בעונת 2013 הושאל קגלמאכר לואלנסיין ולאחר מכן, ב-30 ביוני 2014, חתם לשלוש שנים במינכן 1860 מהבונדסליגה השנייה. ב-8 במרץ, כבש קגלמאכר את שער הבכורה שלו במדי מינכן 1860 בהפסד 2–3 לסנדהאוזן. ב-22 ביוני 2016 חתם קגלמאכר במכבי חיפה. ב-24 באוקטובר כבש את השער היחיד שלו במדי הקבוצה, בניצחון 2–0 על מכבי תל אביב. אחת הסיבות לעזיבתו של המאמן רוני לוי במהלך ההכנות לעונת 2016/2017 הייתה מחלוקת שהתגלעה בינו לבין המנהל הספורטיבי טור-כריסטיאן קרלסן לגבי העמדה שבה יש להציב את קגלמאכר. קרלסן ייעד לקגלמאכר את תפקיד הקשר האחורי ואילו לוי סבר כי יש להציבו בעמדה הגנתית. לאחר מינויו של רנה מלנסטיין כמחליפו של לוי הוצב קגלמאכר בקישור האחורי, אולם לאחר מספר מחזורים הוסט לעמדת המגן הימני ובהמשך מילא אף את תפקיד הבלם. באוגוסט 2017 חתם במועדון הבלגי קורטרייק תמורת 250 אלף אירו. בינואר 2020 חזר לאחר 13 וחצי שנה לאורוגוואי וחתם בפניארול. בינואר 2022 חתם בלאון המקסיקנית. בצעירותו נמנה קגלמאכר עם סגל נבחרת אורוגוואי עד גיל 20 במדיה ערך ארבע הופעות. מדיה וקבצים בנושא גארי קגלמאכר בוויקישיתוף גארי קגלמאכר, ברשת החברתית אקס (טוויטר) גארי קגלמאכר, ברשת החברתית אינסטגרם גארי קגלמאכר, באתר Transfermarkt גארי קגלמאכר, באתר Soccerway גארי קגלמאכר, באתר BDFutbol גארי קגלמאכר, באתר WorldFootball.net גארי קגלמאכר, באתר FootballDatabase.eu איציק יצחקי‏, חילוקי הדעות, השיחה הקשה והקש ששבר את גב הגמל: הסיבות לעזיבת רוני לוי את מכבי חיפה, באתר וואלה, 27 ביולי 2016
השומר האדום

השומר האדום (באנגלית: Red Guardian) הוא שמן של מספר דמויות המופיעות בחוברות הקומיקס ביקום מארוול קומיקס, רובן של נבלי-על. השומר האדום הראשון הופיע לראשונה בחוברת Avengers #43 מאוגוסט 1967 ונוצר על ידי הכותב רוי תומאס והמאייר ג'ון בוסימה. עד כה חלקו בזהותו של השומר האדום שבעה אנשים - אלכסיי לבדב, אלכסיי שוסטקוב, טניה בלינסקיה, ניקולאי קריילנקו, ג'וזף פטקוס, קראסנו גרניצקי ואנטון. השומר האדום נוצר כגרסה סובייטית של קפטן אמריקה, והשומר האדום הראשון - אלכסיי לבדב - נלחם לצידו כחלק מקבוצת הפולשים במהלך מלחמת העולם השנייה אך נהרג בשנות ה-50 במהלך ניסויים שעבר בידי המשטר הסובייטי. אלכסיי שוסטקוב היה טייס ניסוי וסוכן ק.ג.ב סובייטי, אשר נישא לבלרינה המפורסמת נטליה רומנובה, אשר נאלץ לזייף את מותו במטרה להפוך לשומר האדום, "קפטן אמריקה הסובייטי". במהלך שנות אימוניו, שוסטקוב הפך לאדם אכזרי וחסר רחמים, המיומן בהריגה והתנקשות עבור המשטר הסובייטי. הוא נשלח למשימה בסין, שם נתקל ברומנובה כגיבורת-העל האלמנה השחורה. הוא נלחם בה ובקבוצת האוונג'רס, ונהרג לכאורה בהתפרצות של הר געש. הוא נראה חי לאחר מכן תחת הזהות רונין, ונלחם באלמנה השחורה, הוקאיי, מוקינגבירד ודומיניק פורצ'ון בסיועם של חיילים העוטים חליפות שריון של דינאמו הארגמן. את דמותו של אלכסיי שוסטקוב/השומר האדום בסרט הלייב אקשן "האלמנה השחורה" גילם השחקן דייוויד הארבור, אשר ישוב לגלם את דמותו בסרט "ת'נדרבולטס". דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס
מחנה מיל

מחנה מיל ליד העיר אקס-אן-פרובאנס שבדרום צרפת היה מחנה ריכוז, שפעל במהלך מלחמת העולם השנייה. בשנת 2015 נבחר האתר לשמש כמקום מושבו של המנהל לחינוך לאזרחות, מדעי האנושות והזכרונות המשותפים של ארגון אונסק"ו. המחנה נפתח כמחנה מעצר בספטמבר 1939, במבנה ששימש כמפעל אריחים. צרפת החזיקה בו במעצר גרמנים ואוסטרים שהתגוררו באזור מרסיי. חלקם היו אישים שנמלטו מגרמניה וביניהם יהודים. ביוני 1940 הגיע מספרם לכ-3,500. ביניהם היו מדענים, אמנים ואנשי רוח כליון פויכטוונגר, גולו מאן, ולטר האסנקלבר (Walter Hasenclever), אוטו מאירהוף, אריך איטור קאן (Erich Itor Kahn), האנס בלמר (Hans Bellmer), מקס ארנסט, הנרי גואה (Henry Gowa), יאן מאירוביץ (Jan Meyerowitz) ופרנסואה וילי ונדט (François Willi Wendt). לאחר תבוסת צרפת בפני גרמניה באביב 1940 החל המחנה לשמש את צרפת של וישי. מ-1941 ועד 1942 הוא שימש כמחנה מעבר לעצירים יהודים, בעיקר גברים. כאלפיים עצירים שולחו ממנו אל מחנה הריכוז דראנסי בדרכם למחנה ההשמדה אושוויץ. לאחר המלחמה, בשנת 1946, שימש שוב האתר לזמן קצר כבית חרושת. מאז 1993 משמש המבנה במחנה כאתר הנצחה. ב-10 בספטמבר 2012, שבעים שנה לאחר שיצאו ממנו אחרוני המגורשים למחנות ההשמדה, נחנכה באתר אנדרטה לזכרם על ידי ראש ממשלת צרפת ז'אן-מארק ארו. בשנת 1995 הופק סרט תיעודי אודות תולדות המחנה. ב-8 באוקטובר 2015 חנך ארגון אונסק"ו את האתר כמקום מושבו של המנהל לחינוך לאזרחות, מדעי האנושות והזכרונות המשותפים (Chair for Education for Citizenship, Human Sciences and Shared Memories) של הארגון, בנוכחות נשיא צרפת פרנסואה הולנד. מדיה וקבצים בנושא מחנה מיל בוויקישיתוף אתר זיכרון למחנה על המחנה, באתר LES CAMPS D'INTERNEMENT FRANCAIS EN 1939-1944 דף אינטרנט על המחנה אודות אמנים שנכלאו במחנה הודעת אונסק"ו על פתיחת הסוכנות באתר המחנה